1977R1784 — LV — 01.05.2004 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B PADOMES REGULA (EEK) Nr. 1784/77 (1977. gada 19. jūlijs) par apiņu sertifikāciju (OV L 200, 8.8.1977, p.1)

Grozīta ar:





Grozīta ar:









▼B

PADOMES REGULA (EEK) Nr. 1784/77

(1977. gada 19. jūlijs)

par apiņu sertifikāciju







EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju ( 1 ), kurā jaunākie grozījumi izdarīti ar Regulu (EEK) Nr. 1170/77 ( 2 ), un jo īpaši tās 2. panta 4. punktu, ņemot vērā Komisijas priekšlikumu, tā kā Regula (EEK) Nr. 1696/71 paredz sertificēt 1. pantā minētos, Kopienā novāktos vai ražotos produktus; tā kā saistībā ar šo sertificēšanu būtu jānosaka vispārīgi noteikumi; tā kā, ņemot vērā dažu produktu īpašo raksturu un izmantojumu, uz tiem nebūtu jāattiecina sertifikācijas kārtība; tā kā dalībvalstīm būtu jāatļauj sertificēt produktus, kas atbilst šīs regulas nosacījumiem, izmantojot īpaši šim mērķim paredzētas pilnvarotas iestādes vai dienestus; tā kā, lai nodrošinātu atbilstību sertifikācijas kārtībai, būtu jāparedz pārbaude saskaņā ar atbilstīgiem noteikumiem; tā kā saskaņā ar iepriekšminētās regulas 2. panta 2. punktu sertifikātus var izsniegt tikai tiem produktiem, kas atbilst obligātajiem kvalitātes standartiem; tā kā būtu jāizstrādā noteikums, lai nodrošinātu obligāto tirdzniecības prasību ievērošanu tirdzniecības sākumposmā un turpmāk; tā kā, lai nodrošinātu sertificētu produktu identificēšanu, būtu jāparedz noteikumi par oficiālām pārbaudēm un pircēju informēšanai vajadzīgo ziņu norādīšanu uz iepakojuma; tā kā attiecīgajām dalībvalstīm būtu jāatļauj noteikt zonas vai reģionus, kas uzskatāmi par apiņu ražošanas teritorijām; tā kā sertificēšanas princips ietver stingrus noteikumus attiecībā uz maisījumiem; tā kā apiņu rogu maisījumi tāpēc būtu atļaujami tikai tad, ja tie sastāv no viena ražas ievākuma vienas šķirnes sertificētiem produktiem, kas iegūti vienā audzēšanas teritorijā; tā kā, lai nodrošinātu šā noteikuma ievērošanu, būtu arī jānorāda, ka jaukšanu veic uzraudzībā un ka uz maisījumiem attiecina to pašu sertifikācijas kārtību, kā uz to sastāvdaļām; tā kā, ņemot vērā lietotāju prasības, pulvera un ekstraktu ražošanā būtu jāatļauj jaukt sertificētus apiņus, kuru šķirnes un audzēšanas teritorijas ir atšķirīgas; tā kā pārbaudes un sertifikācijas prasībām tāpēc būtu jābūt tādām pašām, kādas piemēro iepriekšminētajām apiņu rogām, IR PIEŅĒMUSI ŠO REGULU.







1. pants

▼M4

1. Šo regulu piemēro attiecībā uz Regulas (EEK) Nr. 1696/71 1. pantā minētajiem produktiem, ja tie ir novākti Kopienā vai ja tie ir gatavoti no produktiem, kas ir vai nu novākti Kopienā vai ievesti no trešām valstīm saskaņā ar minētās regulas 5. pantu, izņemot:

a) apiņus, kas ievākti alus darītavai piederošā zemes platībā un ko šī alus darītava izmanto dabīgā vai pārstrādātā veidā;

b) apiņu ekstraktus, kas satur izomērus;

c) apiņu pulverus, kas satur izomērus;

d) izomērus saturošu produktu sarakstu, kas sastādāms saskaņā ar Regulas (EEK) Nr. 1696/71 19. pantu;

e) produktus, kas iegūti no apiņiem un saskaņā ar līgumu pārstrādāti alus darītavas uzdevumā, ar noteikumu, ka šos produktus izmanto pati alus darītava;

f) nelielos daudzumos safasētus apiņus un no apiņiem iegūtus produktus, ko pārdod privātpersonām pašu izmantošanai.

Produktiem, kas minēti a) līdz f) apakšpunktā, piemēro kontroles procedūru, kas vēl jānosaka.

▼B

2. Sertifikācijas kārtība ietver sertifikātu izsniegšanu un iepakojumu marķēšanu un plombēšanu.

3. Sertifikāciju veic dalībvalsts oficiālā uzraudzībā tirdzniecības sākumposmā, tas ir, pirms produkta pārdošanas un jebkurā gadījumā – pirms pārstrādes. Apiņu rogu gadījumā tā notiek ne vēlāk kā nākamā gada 31. martā pēc ražas novākšanas. Ja tomēr attiecīgajai ražai rodas ar pārdošanu saistītas problēmas, minēto termiņu var pagarināt no 31. marta līdz tā paša gada 31. jūlijam (vēlākais) saskaņā ar Regulas (EEK) Nr. 1696/71 20. pantā paredzēto kārtību.

▼M4

Neatkarīgi no iepriekšminētajiem termiņiem, ja apiņi ir audzēti bijušās Vācijas Demokrātiskās Republikas teritorijā, apstrādāti un pārstrādāti šīs regulas pielikumā minētajās apiņu audzētājās saimniecībās līdz ►M5 1996. gada 31. decembri ◄ , sertifikāciju var veikt pēc apiņu pārstrādes granulās, bet pirms jebkādas citas pārstrādes ar noteikumu, ka var garantēt Komisijas Regulas (EEK) Nr. 890/78 minēto obligāto tirdzniecības prasību ievērošanu. Iepriekšminētajās saimniecībās pārstrādāto apiņu granulu sertificēšanu veic sertifikācijas centros bijušās Vācijas Demokrātiskās Republikas teritorijā.

▼B

4. Sertifikāciju veic lauku saimniecībās vai dalībvalstu apstiprinātās iestādēs, kas pazīstamas ar nosaukumu “sertifikācijas centri” vai “sertifikācijas noliktavas”.

5. Ja pēc sertificēšanas maina iepakojumu kādam no 1. punktā minētajiem produktiem (pēc turpmākas pārstrādes vai bez tās), produktam no jauna veic sertifikāciju.

6. Dalībvalstis norīko oficiālas iestādes vai dienestus, kas ir pilnvaroti veikt sertifikāciju, un iestādes, kas atbild par sertifikācijas sistēmas ievērošanu.

2. pants

1. Regulas (EEK) Nr. 1696/71 2. panta 2. punktā minētais tirdzniecības posms, uz ko attiecas obligātās tirdzniecības prasības, ir posms, kurā izsniedz sertifikātu.

2. Faktorus, uz ko attiecas 1. punktā minētās prasības (mitruma saturs un svešķermeņu saturs), nosaka katram produktam saskaņā ar Regulas (EEK) Nr. 1696/71 20. pantā paredzēto kārtību.

3. pants

Sertifikāciju apliecina uz katra iepakojuma norādītās ziņas un sertifikāts, kas pievienots produktam.

4. pants

Uz katra iepakojuma vienā no Kopienas valodām ir jānorāda vismaz šādas ziņas:

a) produkta apraksts, kas apiņu (ar sēklām vai bez) gadījumā attiecīgi ir: “apstrādāti apiņi” vai “neapstrādāti apiņi”;

b) šķirne vai šķirnes;

c) sertifikāta atsauces numura norāde.

Šīs ziņas sniedz ar vienāda lieluma salasāmiem un neizdzēšamiem burtiem.

5. pants

Sertifikātā norāda vismaz šādas ziņas.

1. Apiņu gadījumā: a) produkta apraksts; b) sertifikāta atsauces numurs; ▼M1 c) tīrsvars un/vai bruto svars; ▼B d) apiņu audzēšanas teritorija; e) ražas novākšanas gads; f) šķirne.

2. No apiņiem gatavotu produktu gadījumā: papildus 1. punktā minētajām ziņām – pārstrādes vieta un datums.

▼M2

5.a pants

Ja apiņus izmanto izmēģinājuma partijās, ko savās telpās izstrādā un ražo pētniecības institūts vai ražotājs šāda institūta uzdevumā, ziņas par 4. panta b) apakšpunktā un 5. panta 1. punkta f) apakšpunktā minēto šķirni vai šķirnēm var aizstāt ar nosaukumu vai numuru, kas apzīmē attiecīgo izmēģinājuma partiju.

▼B

6. pants

1. Apiņu ražošanas teritorijas nozīmē attiecīgo dalībvalstu sagatavotajā sarakstā minētās ražošanas zonas vai reģionus.

2. Komisija nodrošina to, ka apiņu ražošanas teritoriju sarakstu publicē Eiropas Kopienu Oficiālajā Vēstnesī.

7. pants

Izņemot 1. panta 1. punkta a) apakšpunktā paredzētos gadījumus, no apiņiem gatavotu produktu ražošanā var izmantot tikai ►M3 Kopienā sertificēti apiņi, no tiem gatavoti sertificēti apiņu produkti ◄ un apiņus, kas ievesti no trešām valstīm saskaņā ar Regulas (EEK) Nr. 1696/71 5. pantu.

8. pants

1. Kamēr produkti, uz ko attiecas šī regula, ir apgrozībā, tos var jaukt tikai sertifikācijas centru vai sertifikācijas noliktavu uzraudzībā.

2. Sajaucamie apiņi ir jāiegūst vienā audzēšanas teritorijā, vienā ražas ievākumā un no vienas šķirnes.

▼M3

3. Tomēr, ražojot pulveri un ekstraktus, var jaukt Kopienas izcelsmes sertificētus apiņus un no tiem gatavotus sertificētus apiņu produktus no viena ražas ievākuma, kuru šķirnes un audzēšanas teritorijas ir atšķirīgas, ar noteikumu, ka produkta sertifikātā ir norādītas:

a) izmantotās šķirnes, audzēšanas teritorijas un ražas gads;

b) katras maisījumā izmantotās šķirnes svars, izteikts procentos, ja apiņu produkti ir sajaukti ar apiņu rogām, lai ražotu apiņu produktus, vai arī, ja ir izmantoti atšķirīgi apiņu produkti, — katras šķirnes svars, izteikts procentos, pamatojoties uz izejvielu izgatavošanā izmantoto apiņu rogu daudzumu;

c) apiņiem un apiņu produktiem izsniegto sertifikātu atsauču numuri.

▼B

9. pants

Trīs mēnešu laikā pēc šīs regulas stāšanās spēkā dalībvalstis dara Komisijai zināmus saskaņā ar 1. panta 6. punktu norīkoto iestāžu vai dienestu nosaukumus un adreses, kā arī pasākumus, kas veikti, īstenojot regulu, par ko Komisija informē pārējās dalībvalstis. ►A1 Austrija dara zināmu minēto informāciju 3 mēnešu laikā pēc pievienošanās dienas. ◄ ►A2 Čehijas Republika, Igaunija, Kipra, Latvija, Lietuva, Ungārija, Malta, Polija, Slovēnija un Slovākija minēto informāciju iesniedz četros mēnešos no pievienošanās dienas. ◄

10. pants

Šī regula stājas spēkā 1978. gada 1. augustā.

Tomēr līdz 1978. gada 1. augustam saražotu apiņu pulveri un apiņu ekstraktus var pārdot bez sertifikātiem līdz 1979. gada 31. martam. Minēto termiņu var pagarināt saskaņā ar Regulas (EEK) Nr. 1696/71 20. pantā paredzēto kārtību.

Šī regula uzliek saistības kopumā un ir tieši piemērojama visās dalībvalstīs.

▼M5









PIELIKUMS

Saimniecības, kurās sertifikāciju var veikt pēc granulēšanas:







SAKSIJAS-ANHALTES ZEME: Aihenbārlēbene (iepriekš – Irlēbene) Ostervedingena Blūmenberga (iepriekš – Langenvedingene) TĪRINGENES ZEME: Kuclēbene (iepriekš – Bādtenšteta) Heringene Kindelbrike Fogelsberga (iepriekš – Grosbrembaha) Grosenēriha Hoenebra